CELEX: 32015R0734
Language: hr
Date: 2015-05-07 00:00:00
Title: Uredba Vijeća (EU) 2015/734 od 7. svibnja 2015. o izmjeni Uredbe (EU) br. 224/2014 o mjerama ograničavanja s obzirom na stanje u Srednjoafričkoj Republici

8.5.2015   
            
            
               HR
            
            
               Službeni list Europske unije
            
            
               L 117/11
            
         UREDBA VIJEĆA (EU) 2015/734
   od 7. svibnja 2015.
   o izmjeni Uredbe (EU) br. 224/2014 o mjerama ograničavanja s obzirom na stanje u Srednjoafričkoj Republici
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 215.,
   Uzimajući u obzir Odluku Vijeća 2013/798/ZVSP od 23. prosinca 2013. o mjerama ograničavanja protiv Srednjoafričke Republike (1),
   uzimajući u obzir zajednički prijedlog Visokog predstavnika Unije za vanjske poslove i sigurnosnu politiku i Europske komisije,
   budući da:
   
               (1)
            
            
               Uredbom Vijeća (EU) br. 224/2014 (2) provode se određene mjere predviđene u Odluci 2013/798/ZVSP.
            
         
               (2)
            
            
               Rezolucijama Vijeća sigurnosti Ujedinjenih naroda (RVSUN) 2127 (2013) od 5. prosinca 2013., 2134 (2014) od 28. siječnja 2014. i Odlukom 2013/798/ZVSP predviđa se embargo na oružje protiv Srednjoafričke Republike i zamrzavanje sredstava i gospodarskih resursa određenih osoba koje sudjeluju u radnjama kojima se potkopava mir, stabilnost i sigurnost u Srednjoafričkoj Republici ili pružaju potporu takvim radnjama.
            
         
               (3)
            
            
               Vijeće sigurnosti Ujedinjenih naroda 22. siječnja 2015. donijelo je Rezoluciju 2196 (2015) o proširenju opsega kriterija za označivanje osoba i subjekata. U Odluci (ZVSP ) 2015/739 (3) Vijeće je odlučilo na odgovarajući način proširiti opseg kriterija.
            
         
               (4)
            
            
               Te su mjere obuhvaćene područjem primjene Ugovora i stoga je, posebno kako bi se osiguralo da ih gospodarski subjekti u svim državama članicama ujednačeno primjenjuju, za njihovu provedbu potrebno regulatorno djelovanje na razini Unije.
            
         
               (5)
            
            
               Uredbu (EU) br. 224/2014 trebalo bi stoga na odgovarajući način izmijeniti,
            
         DONIJELO JE OVU UREDBU:
   Članak 1.
   Uredba (EU) br. 224/2014 mijenja se kako slijedi:
   
               1.
            
            
               Članak 3. zamjenjuje se sljedećim:
               „Članak 3.
               Odstupajući od članka 2., zabrane utvrđene u tom članku ne primjenjuju se na pružanje tehničke pomoći, financiranje ili pružanje financijske pomoći ili brokerskih usluga:
               
                           (a)
                        
                        
                           koji su namijenjeni isključivo za potporu Višedimenzionalnoj integriranoj stabilizacijskoj misiji Ujedinjenih naroda u Srednjoafričkoj Republici (MINUSCA), regionalnoj jedinici za posebne namjene Afričke unije (AU-RTF) te misijama Unije i francuskim snagama raspoređenima u Srednjoafričkoj Republici, ili za korištenje od strane njih;
                        
                     
                           (b)
                        
                        
                           koji su povezani sa zaštitnom odjećom, uključujući neprobojne prsluke i vojne kacige, koje u Srednjoafričku Republiku isključivo za svoju osobnu upotrebu privremeno izvozi osoblje Ujedinjenih naroda, predstavnici medija i djelatnici na humanitarnim i razvojnim poslovima te povezano osoblje.”
                        
                     
         
               2.
            
            
               U članku 5. stavak 3. zamjenjuje se sljedećim:
               „3.   Prilog I. obuhvaća fizičke ili pravne osobe, subjekte i tijela za koje je Odbor za sankcije utvrdio da sudjeluju u radnjama kojima se potkopava mir, stabilnost ili sigurnost u Srednjoafričkoj Republici ili pružaju potporu takvim radnjama, uključujući radnje koje ugrožavaju ili krše prijelazne sporazume, ili koje ugrožavaju ili ometaju proces političke tranzicije, uključujući tranziciju prema slobodnim i poštenim demokratskim izborima, ili koje potiču nasilje:
               
                           (a)
                        
                        
                           koji krše embargo na oružje uspostavljen u stavku 54. RVSUN-a 2127 (2013), ili su izravno ili neizravno opskrbljivali, prodavali ili prenosili naoružanim skupinama ili kriminalnim mrežama u Srednjoafričkoj Republici, ili su bili primatelji oružja ili bilo kojeg srodnog materijala, ili bilo kojih tehničkih savjeta, obuke ili pomoći, uključujući financiranje ili pružanje financijske pomoći, u vezi s nasilnim aktivnostima naoružanih skupina ili kriminalnih mreža u Srednjoafričkoj Republici;
                        
                     
                           (b)
                        
                        
                           koji su uključeni u planiranje, usmjeravanje ili poduzimanje radnji kojima se krši međunarodno pravo o ljudskim pravima ili međunarodno humanitarno pravo, kad je primjenjivo, ili koje predstavljaju zlouporabe ili povrede ljudskih prava, u Srednjoafričkoj Republici, uključujući radnje koje uključuju seksualno nasilje, napade na civile, napade na etničkoj ili religijskoj osnovi, napade na škole i bolnice te otmice i prisilno iseljavanje;
                        
                     
                           (c)
                        
                        
                           koji regrutiraju ili koriste djecu u oružanom sukobu u Srednjoafričkoj Republici, pritom kršeći mjerodavno međunarodno pravo;
                        
                     
                           (d)
                        
                        
                           koji pružaju potporu naoružanim skupinama ili kriminalnim mrežama putem nezakonitog iskorištavanja prirodnih resursa ili trgovine njima, uključujući dijamante, zlato te divlje biljne i životinjske vrste i njihove proizvode, u Srednjoafričkoj Republici ili iz nje;
                        
                     
                           (e)
                        
                        
                           koji sprječavaju isporuku humanitarne pomoći Srednjoafričkoj Republici, ili pristup, ili distribuciju humanitarne pomoći u Srednjoafričkoj Republici;
                        
                     
                           (f)
                        
                        
                           koji sudjeluju u planiranju, usmjeravanju, sponzoriranju ili izvođenju napada na misije UN-a ili prisutne međunarodne sigurnosne organizacije, uključujući MINUSCA-u, misije Unije i francuske operacije koje im pružaju potporu;
                        
                     
                           (g)
                        
                        
                           koji su vođe subjekta koji je označio Odbor, ili koji su pružali potporu osobi, subjektu ili tijelu koje je označio Odbor ili su djelovali u ime, za račun ili prema uputama te osobe, subjekta ili tijela, ili koji su pružali potporu subjektu u vlasništvu ili pod kontrolom označene osobe, subjekta ili tijela ili su djelovali u ime, za račun ili prema uputama tog subjekta.”
                        
                     
         Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 7. svibnja 2015.
      
         
            Za Vijeće
         
         
            Predsjednik
         
         E. RINKĒVIČS
      
   
   
      (1)  SL L 352, 24.12.2013., str. 51.
   
   
      (2)  Uredba Vijeća (EU) br. 224/2014 оd 10. ožujka 2014. o mjerama ograničavanja s obzirom na stanje u Srednjoafričkoj Republici (SL L 70, 11.3.2014., str. 1.).
   
      (3)  Odluka Vijeća (ZVSP) 2015/739 od 7. svibnja 2015. o izmjeni Odluke 2013/798/ZVSP o mjerama ograničavanja protiv Srednjoafričke Republike (vidjeti str. 49. ovog Službenog lista).